C 70/26
SL
Uradni list Evropske unije
27.2.2023
Proizvodi, ki se ne prodajo v 48 urah po obiranju, se morajo ustrezno hladiti ali obdelati z drugimi metodami za upočasnitev metaboličnih procesov v sadju.
3.6.
Posebna pravila za označevanje proizvoda, za katerega se uporablja registrirano ime Češnje z ZGO „Ciliegia di Marostica“, namenjene prodaji za svežo porabo, morajo biti zapakirane v posebne posode z največjo težo 10 kg.
Materiali morajo biti primerni za stik z živili.
Vsebina vsakega pakiranja mora biti homogena in mora vsebovati zgolj češnje istega porekla, sorte in kakovosti.
Kar zadeva neskladnost v velikosti, velja odstopanje 10 % glede števila ali teže češenj v vsakem posameznem pakiranju.
Uporaba simbola EU je obvezna.
Na vsaki embalaži mora biti naslednji logotip zaščitene geografske označbe:
4.
Jedrnata opredelitev geografskega območja Območje proizvodnje češenj „Ciliegia di Marostica“ obsega upravno ozemlje osmih občin v pokrajini Vicenza: Marostica, Salcedo, Fara Vicentino, Breganze, Colceresa, Pianezze, Bassano in Schiavon.
5.
Povezava z geografskim območjem Že dolgo je dokumentirano, da je ozemlje območja proizvodnje češenj „Ciliegia di Marostica“ zelo primerno za pridelavo češenj.
Kakovost češenj, obranih na tem območju, je potrdilo več avtorjev.
To območje se razteza proti severu prek hribovitega območja z nadmorsko višino med 100 in 400 metri; južni del obsega planote s pretežno nadmorsko višino med 90 in 100 metri.
Zemlja, na kateri se gojijo češnje in ki je v glavnem nastala iz terciarnih bazaltnih kamnin, je izredno rodovitna, vsebuje malo dušika in veliko kalija.
Taka podlaga skupaj s terenom, ki se spušča proti jugu, preprečuje zadrževanje vode in kopičenje sladkorjev.
Območje ima zmerno in nekoliko vetrovno podnebje skoraj brez megle, s severa pa ga ščitijo Alpe in Dolomiti.
Češnje so srčaste oblike, velike, od svetlo do temno rdeče barve, njihovo meso pa je dokaj sočno ter sladkega in zelo prijetnega okusa.
Tradicionalni sloves tega sadja, ki sega v 15. stoletje in se je ohranil do danes, temelji na povezanosti češenj „Ciliegia di Marostica“ z njihovim proizvodnim območjem.
Pridelava češenj na hribovitem območju Marostice je dokumentirana v zgodovinskih zapisih iz rimskih časov in poznejših obdobij.
Ugled češenj „Ciliegia di Marostica“ naj bi bil povezan s starodavno zgodbo o šahovski partiji, ki sta jo leta 1454 z živimi figurami odigrala dva viteza.
Potegovala sta se za roko mlade dame, hčerke Taddea Parisia, ki je bil graščak in vladar „plemenitih dežel in gradu Marostica“.
Zmagovalec se je poročil z vladarjevo hčerko, poraženec pa z njeno sestro.
Taddeo Parisio je v spomin na ta veseli dogodek ukazal, naj na celotnem območju zasadijo češnje.
Vsako leto konec maja na območju proizvodnje poteka regionalni sejem češenj „Mostra regionale delle ciliegie“, na katerem izberejo dve mladenki, ki v uprizoritvi tega zgodovinskega dogodka prevzameta vlogi nevest, in tako obeležijo zgodbo o šahovski partiji.